1970 елгы дөнья футбол чемпионаты

1970 елгы дөнья футбол чемпионаты () — 1970 елда узган тугызынчы ФИФА дөнья футбол чемпионаты Чара 31 майдан 21 июнгә кадәр Мексиканың биш шәһәрендә (Мехико, Гуадалахара, Леон, Пуебла, Толука) үткәрелгән.

Ярышта 16 җыелма такым катнашкан, шуларның 9 - Аурупадан, 3 - Көньяк Америкадан, 2 - Төньяк Америкадан, 1 - Азидән һәм 1 - Африкадан. Сальвадор, Исраил һәм Марокко милли футбол җыелмалары дөнья чемпионтларында беренче тапкыр катнашканнар.

Ярыш ике этаптан торган: беренче этапта 16 такым дүрт төркемгә бүленеп, әйләнмә система буенча уйнады. Икенче этапта төркемнәрдә беренче һәм икенче урын алган такымнар «җиңелгән очракта төшеп калу» системасы буенча җиңүчене ачыклаганнар.

Барлыгы 32 уен уйналган, 95 туп кертелгән. Иң күп туп кертүчеләр: Герд Мүллер (Алмания) - 10 туп, Жаирзиньо (Бразилия) - 7 туп.

Финалда Бразилия җыелмасы Италияне 4:1 исәбе белән җиңеп, өченче тапкыр дөнья чемпионы исеменә лаек булган. Өченче урын өчен мачта Көнбатыш Алмания футбол җыелмасы Уругвай җыелмасын 1:0 исәбе белән җиңгән.

Төркем:Футбол буенча дөнья чемпионатлары
Төркем:1970 ел спортта